Missatge: Una llàstima28.06.2010El debat sobre el possible finançament de CiU a partir de factures falses del Palau de la Música seria molt diferent, si no hi hagués eleccions d'ací a unes quantes setmanes i si CiU no les anàs guanyant amb claredat a les enquestes. La qüestió és molt important, però tem que l'excés d'utilització partidista no la faça inservible. I això és greu perquè CiU s'hauria d'obligar a explicar-se fins a l'esgotament, per a bé de tothom i, en canvi, es pot permetre el luxe de defugir el debat esgrimint el partidisme de la investigació parlamentària o l'evident diferència amb què alguns mitjans tracten l'acusació contra CiU i les acusacions contra alts càrrecs socialistes pel cas de l'hotel del Palau. La proximitat de les eleccions i l'ànsia del govern d'aturar l'ascens electoral de CiU perjudica la seriositat i el rigor que caldrien en aquest cas. El mateix debat i les mateixes proves potser tindrien un altre valor, fora d'un període electoral tan marcat com el que vivim. Però ara és impossible de sostreure's a la impressió que aquesta bateria de notícies adequadament filtrades és el recurs a la desesperada d'un govern que cau en picat. Tant és així que és possible que la maniobra acabe girant-se en favor de CiU, especialment si l'esquerra continua actuant d'una manera tan poc intel·ligent com fins ara. Perquè el lamentable espectacle d'una comissió parlamentària tendenciosa i parcial fins a extrems grotescos fa il·legítimes informacions i acusacions que, malgrat això, són importants i haurien de ser tractades com a tals.

Resposta: Evidentment, de les quotes no surten els diners. Per això gairebé tots els casos judicials sobre financiament irregular dels partits polítics acaben en no rés. El tema es lògicament intocable, perquè és el "modus vivendi" dels polítics i dels partits, i no seran els jutges, que depenen dels partits pel seu progrès professional els que es posin amb els calers dels partits. Tot està ben lligat.